|  |
| --- |
| +\*xfs\*pvs\*lsu\*cvA\*xBj\*tCi\*llc\*tAr\*uEw\*klg\*pBk\*- +\*yqw\*yhB\*jEy\*yea\*ugc\*dzi\*lro\*ikz\*xFA\*jus\*zew\*- +\*eDs\*lyd\*lyd\*lyd\*lyd\*Duc\*dvy\*zEh\*rds\*bsh\*zfE\*- +\*ftw\*pvs\*mgw\*lmc\*vcg\*xob\*kpk\*xli\*iic\*nlo\*onA\*- +\*ftA\*ubr\*vDv\*zhr\*ojD\*wsu\*lBt\*xgs\*mjr\*wCe\*uws\*- +\*xjq\*Dxo\*nua\*jvv\*bvc\*rpk\*vsr\*Duc\*lyd\*jnE\*uzq\*- |

****

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 402-01/24-01/9

URBROJ: 2177-1-01/01-24-2

Požega, 25. rujna 2024.

Na temelju članka 7. Zakona o kulturnim vijećima i financiranju javnih potreba u kulturi (Narodne novine, broj: 83/22.) i članka 8. stavka 2 Odluke o financiranju programa i projekata udruga od interesa za opće dobro u Gradu Požegi (Službene novine Grada Požege, broj: 14/15. i 17/18.), Gradonačelnik Grada Požege, dana 25. rujna 2024. godine, raspisuje

**JAVNI POZIV**

**za financiranje javnih potreba udruga građana iz područja kulture u 2025. godini**

I.

Ovaj Javni poziv odnosi se na javne potrebe za koje se sredstva osiguravaju u Proračunu Grada Požege za 2025. godinu, odnosno za programe i projekte udruga građana iz područja kulture:

PROGRAMI/PROJEKTI KULTURE

* programi udruga građana u kulturi od interesa za Grad Požegu
* program glazbenih, filmskih, književnih i scenskih djelatnosti
* program za zadovoljavanje kulturnih potreba djece i mladih
* program kulture nacionalnih manjina
* znanstveno-istraživački skupovi i popratna izdanja na području kulture
* programi kulturnih manifestacija

Pravo podnošenja prijave na Javni poziv imaju sve udruge građana iz područja kulture (u nastavku teksta: udruge) koje su registrirane i koje djeluju na području grada Požege.

II.

U Proračunu Grada Požege kroz razdjel Upravnog odjela za društvene djelatnosti Grada Požege osiguravaju se financijska sredstva za sufinanciranje javnih potreba koje su navedene u točki I. ovoga Javnog poziva.

III.

Rok za podnošenje prijava je trideset (30) dana od dana objave Javnoga poziva na službenoj internetskoj stranici Grada Požege: www.pozega.hr.

IV.

Iz Proračuna Grada Požege financirat će se programi i projekti od interesa za Grad Požegu onih udruga koje ispunjavaju sljedeće uvjete:

* da je registrirana kao udruga u službenom Registru udruga
* da je registrirana u Registru neprofitnih organizacija
* da joj je registrirano područje djelovanja grad Požega
* da svoj rad temelji na potrebama zajednice prema načelima djelovanja za opće dobro i da svojim radom pridonosi razvitku i općem napretku grada Požege te da promiče njegov položaj i ugled
* da vodi uredno i transparentno financijsko poslovanje
* da ima materijalne i ljudske resurse za provedbu projekta, odnosno programa
* da uredno ispunjava obveze plaćanja poreza i doprinosa te druga davanja prema gradskom proračunu, kao i prema Državnom proračunu
* da ima u programu, odnosno projektu naveden cilj i sadržaj programa, odnosno projekta, vrijeme i lokaciju provođenja, opis aktivnosti, očekivane rezultate po realizaciji programa,

odnosno projekta, broj osoba koje profesionalno vode program i po kojoj osnovi (ugovor o radu, ugovor o djelu i sl.)

* udio volonterskog rada u izvođenju ponuđenog programa, odnosno projekta
* da je udruga odgovorna za provedbu programa, odnosno projekta i mora preuzeti javnu odgovornost za tijek programa, odnosno projekta
* da ima jasno definirano da li je program, odnosno projekt besplatan za korisnike ili se po određenoj, jasno definiranoj osnovi, naplaćuje od korisnika te o kojoj je osnovi naplate riječ
* da uredno ispunjava obveze iz svih prethodno odobrenih sredstava te ta da je podnijela izvješće o izvršenju programa, odnosno projekta sufinanciranog sredstvima gradskog proračuna u prethodnom razdoblju.

V.

Prednost pri odabiru imat će programi i projekti koji:

* se provode u suradnji s drugim udrugama ili institucijama
* uvode nove pristupe i daju pozitivan primjer za rješavanje zajedničkih problema
* omogućavaju uspostavljanje novih veza u zajednici (među ljudima koji inače ne bi bili povezani)
* uključuju rad volontera
* sadrže realan odnos troškova i očekivanih rezultata.
* jesu planirani u okviru aktivnosti Grada Požege.

VI.

**Obvezni dio prijave:**

* ispunjen, potpisan i ovjeren obrazac za prijavu osnovnih podataka o udruzi i prijedlogu programa/projekta – **Obrazac PR**
* ispunjen obrazac prijedloga proračuna troškova programa/projekta – **Obrazac TR**
* ispunjeno godišnje izvješće o realiziranom programu i namjenskom korištenju sredstava iz proračuna Grada Požege – **Obrazac IZV**
* preslika potvrde Ministarstva financija, odnosno Porezne uprave o stanju javnog dugovanja udruge
* ispunjen obrazac izjave o nepostojanju dvostrukog financiranja – **Obrazac IONDF**
* ispunjen obrazac izjave o nekažnjavanju za odgovornu osobu udruge i udrugu - **Obrazac ION**

Neobvezni dio prijave su materijali o prezentaciji rada udruge, npr. isječci iz novina i s internetskih portala, brošure i publikacije, najviše pet (5) stranica.

VII.

Obrasci za prijavu mogu se dobiti u pisarnici Grada Požege ili preuzeti na službenoj internetskoj stranici Grada Požege: www.pozega.hr.

VIII.

Popunjeni obrasci s prilozima dostavljaju se u zatvorenoj omotnici poštom, ili se predaju neposredno u pisarnicu Grada Požege, na adresu: Grad Požega, Upravni odjel za društvene djelatnosti, Trg Sv. Trojstva 1, 34000 Požega, s naznakom: „Javni poziv za financiranje javnih potreba iz područja kulture“. Prijavu je moguće poslati i na e-mail adresu: info@pozega.hr.

Nepotpune i nepravovremene prijave, kao i prijave koje nisu dostavljene na propisanim obrascima, neće se uzeti u razmatranje.

IX.

Programe i projekte najduže u roku od trideset (30) dana od isteka zadnjega dana za podnošenje prijava ocjenjuje Kulturno vijeće Grada Požege.

Odobrene programe i projekte Kulturno vijeće Grada Požege dostavit će Gradonačelniku Grada Požege radi donošenja odluke o godišnjem planu financiranja programskih aktivnosti udruga u okviru sredstava osiguranih u gradskom proračunu za tekuću godinu (u nastavku teksta: odluka).

Odluka iz prethodnog stavka ove točke objavljuje se na službenoj internetskoj stranici Grada Požege u roku od petnaest (15) dana od dana njezina donošenja.

Svaki podnositelj prijave može uložiti prigovor na donesenu odluku u roku od osam (8) dana od primitka obavijesti iz stavka 3. ove točke.

O prigovoru odlučuje Gradonačelnik u roku osam (8) dana od dana primitka prigovora.

S korisnikom potpore zaključit će se ugovor o financiranju programa ili projekta, najkasnije trideset (30) dana od dana donošenja odluke iz stavka 2. ove točke.

X.

Dodatne informacije u svezi provođenja ovoga Javnog poziva mogu se dobiti u Upravnom odjelu za društvene djelatnosti Grada Požege, u sobi broj 14 ili na telefon: 034/311-331.

GRADONAČELNIK

dr.sc. Željko Glavić. v.r.